שמעון פרנס

שמעון פרנס (נולד ב-21 בפברואר 1954) הוא איש תקשורת, מנחה טלוויזיה, זמר ומורה דרך ישראלי.

ביוגרפיה
פרנס נולד בירושלים וגדל בשכונת "אהל משה", בוגר מחזור 1972 של תיכון בויאר. את דרכו הרדיופונית החל כספרן בספריית התקליטים של קול ישראל. בהמשך ערך את התוכנית "אגן הים התיכון" ואחר כך גם הגיש אותה. בנוסף, הגיש תוכניות על מוזיקה מזרחית ברשת ג' וברשת ב' וכן את התוכנית "ציפורי לילה" בגלי צה"ל שבהגשתו נקראה "ציפורי לילה במעוף ים-תיכוני".

פרנס הגה את הרעיון של התוכנית "בטברנה", והגיש אותה בערוץ 1 ובערוץ 2. פרנס אשר לא קיבל אישור לעבוד בערוץ 2, פוטר ב-2001 מרשות השידור בידי בית דין משמעתי שהרשיע אותו בהתנהגות בלתי הולמת, הפרה משמעתית וחוסר הוגנות במילוי תפקידו.

עד נובמבר 2014 הגיש תוכנית יומית בשם "שש בערב עם שמעון פרנס" בגלי צה"ל. כיום מגיש פרנס את התוכנית "חלום לים התיכון" בערוץ 23, תוכנית שבועית בשם "העונג השישי", המשודרת בגלי צה"ל מדי יום שישי אחה"צ, ומגיש ועורך את התוכנית ציפורי לילה מוזיקליות המשודרת בגלי צה"ל בלילה שבין שני לשלישי ותוכנית שבועית בשם "על החתום" המשודרת בגלי צה"ל מדי יום שבת בצהריים. החל מיולי 2019 הפסיק להגיש את התוכנית "ציפורי לילה" ובמקומה מגיש תוכנית בשם "העונג השביעי" מידי שבת בין 12 ל-2 בצהריים.

בשנת 2013 החל להגיש את תוכנית המוזיקה "הרכב מנצח" בערוץ 24.

בינואר 2019 החל להגיש את "עושים שיחה", פודקאסט מבית עושים היסטוריה שבו הוא מארח אישים.

פרנס נשוי ולו שלושה ילדים. מתגורר בהתנחלות הר אדר.

קישורים חיצוניים

 
 
 
 
 
 מאיה מזרחי לוינטר, "לאט, לאט" – ריאיון עם שמעון פרנס , באתר אפוק טיימס, 21 בנובמבר 2012

הערות שוליים

בוגרי תיכון בויאר
הערוץ הראשון: שדרנים ומנחים
מגישי ציפורי לילה
מוזיקה מזרחית
מורשעים בדין משמעתי בישראל
מנחי טלוויזיה ישראלים
סגל גלי צה"ל
סגל קול ישראל
עורכים מוזיקליים ברדיו הישראלי
שדרני רדיו ישראלים
סגל עושים היסטוריה
הר אדר: אישים
ישראלים שנולדו ב-1954